Ibn Chaldûn
Abd al-Rachman ibn Mohammed ibn Chaldû (Tunis, 1332 - Kaïro, 1406) (guon boarnen hâlde it op 1331–1405) wie in Arabyske skiednisfilosoof, islamteoretikus, ekonoom, sosjaal wittenskipper en histoarikus. Hy wie in pionier op it mêd fan skiednisfilosofy en sosjaal-politike wittenskippen en wurdt wol as de heit fan beide beskôge. It wie benammen de ynlieding, al-Moekaddima, fan syn meast ferneamde wurk, Kitab al-Ibar, dat him dy reputaasje besoarge.

Sosjology 
Ibn Khaldun wurdt ek in grûnlizzer fan de sosjology neamd. Syn wurk wurdt as baanbrekkend beskôge. Hy socht nei ferbannen fan oarsaak en gefolch, nei analogy tusken no en it ferline en hy naam de ynfloed fan de omjouwing en fan de ekonomyske omstannichheden yn acht. Dêrom wurdt hy as in pionier yn de sosjology besjoen.

Hy lei út dat solidariteit, mienskipssin troch him `asibiyah neamd, it sterkst is yn tribale maatskippijen omdat dy basearre binne op bloed- en stamsibskip en omdat, sûnder solidariteit, oerlibjen yn slimme omstannichheden ûnmooglik is. As dizze solidariteit hân yn hân giet mei de oare sterkste mienskipsbân, religy, dan tendeart de kombinaasje fan beide, ta ûnoerwinlikheid.

Ek wurdt hy as de grûnlizzer fan de moderne skiedskriuwing sjoen, omdat hy net allinnich skiednis skreau lykas Herodotus, mar regels en in basis formulearre foar skiedskriuwing. Mei Ibn Khaldun waard de skiednis in metoadysk te bestudearjen en te beskriuwen ûnderwerp, wêrmei't hy it paad sljochte om skiedskriuwing ta wittenskip útgroeie te litten.

Politike fyzje 
Ibn Khaldun hope en ferwachte dat de Turks-Mongoalske feroverder Timur, dy't hy by fredesûnderhannelingen yn Damaskus yn 1400 moete hie as ôffurdige fan Sultan al-Nasir (Kaïro), en fan wa't hy tige ûnder de yndruk wie, by steat wêze soe om de moslims te ferienjen (`asabiyah sosjale ienheid) en sadwaande in renêssânse fan de Islam foar elkoar krije soe. Dizze hope moast hy úteinlik farre litte.

Tunezysk skiedkundige
Tunezysk teolooch
Tunezysk filosoof
Tunezysk ekonoom
Tunezysk antropolooch
Tunezysk sosjolooch
Tunezysk publisist
Tunezysk rjochter
Tunezysk ûnderwizer
Tunezysk diplomaat
Tunezysk autobiograaf
Egyptysk skiedkundige
Egyptysk teolooch
Egyptysk filosoof
Egyptysk ekonoom
Egyptysk antropolooch
Egyptysk sosjolooch
Egyptysk publisist
Egyptysk rjochter
Egyptysk ûnderwizer
Egyptysk diplomaat
Egyptysk autobiograaf
Midsiuwsk skriuwer
Tunezysk persoan fan Spaansk komôf
Tunezysk persoan fan Berbersk komôf
Egyptysk persoan fan Tunezysk komôf
Egyptysk persoan fan Spaansk komôf
Egyptysk persoan fan Berbersk komôf
Persoan berne yn 1332
Persoan stoarn yn 1406